smcproject/ml-wiki-sentences huggingface dataset:
പുരസ്കാരങ്ങൾ അബുദാബി മലയാളി സമാജം പുരസ്കാരം എസ് കെ പൊറ്റക്കാട്ട് സ്മാരക പുരസ്കാരം കേരള സോഷ്യൽ സെന്റർ പുരസ്കാരം മദിരാശി കേരള സമാജം പുരസ്കാരം മാധ്യമം പുരസ്കാരം കൈരളി അറ്റ്ലസ് പുരസ്കാരം അബുദാബി തായാട്ട് ശക്തി പുരസ്കാരം ഗായത്രി പുരസ്കാരം ഷാർജ കൾച്ചറൽ പുരസ്കാരം ദല പുരസ്കാരം നവസാക്ഷരത ദേശീയപുരസ്കാരം
അവലംബം ↑ ടി.സി. ജോൺ 1 2 3 1 2 3
ടി.സി. നരേന്ദ്രൻ
കേരളീയനായ ഒരു ഷഡ്പദ ശാസ്ത്രജ്ഞനായിരുന്നു ടി. സി. നരേന്ദ്രൻ (Eng: Thekke Curuppathe Narendran),  (February 24, 1944 – December 31, 2013).
പരാദ കടന്നലുകളുടെ വർഗ്ഗവിഭജനവിജ്ഞാനീയത്തിൽ (ടാക്സോണമി) വിപുലമായ സംഭാവനകൾ നൽകിയിട്ടുണ്ട്.
394-ൽപ്പരം ഗവേഷണ പ്രബന്ധങ്ങളും പത്തിലധികം പുസ്ടകങ്ങളും രചിച്ചിട്ടുണ്ട്.
1091 പുതിയ സ്പീഷിസുകളെ കണ്ടെത്തിയിട്ടുണ്ട്.
ആദരസൂചകമായിട്ട് 25 സ്പീഷിസുകൾക്ക് ഇദേഹത്തിന്റെ പേരിൽ ശാസ്ത്രനാമം നൽകിയിട്ടുണ്ട്.
കൃഷി ശാസ്ത്രജ്ഞനായിരുന്ന രാമാനുജ മേനോൻറെ മകനായി തൃശ്ശൂരിൽ ജനനം.
കേരള യൂണിവേഴ്സിറ്റി , സെന്റ്‌ ജോൺസ് കോളേജ്‌ (ആഗ്ര യൂണിവേഴ്സിറ്റി), കാലിക്കറ്റ്‌ യൂണിവേഴ്സിറ്റി എന്നിവിടങ്ങളിൽ പഠനം.
പുരസ്കാരങ്ങൾ 2008: സ്വദേശി ശാസ്ത്ര പുരസ്‌കാരം, കേരള സർക്കാർ.
2004: ഇ.
കെ. ജാനകി അമ്മാൾ ദേശീയ പുരസ്‌കാരം.
2000: ഫെല്ലോ, ഇന്ത്യൻ അക്കാദമി ഓഫ് സയൻസ്, ബംഗ്ലൂർ 1980: ഫെല്ലോ, റോയൽ എന്റമോളോജിക്കൽ സൊസൈറ്റി, ലണ്ടൻ പ്രധാന പുസ്തകങ്ങൾ Narendran, T.C. 1974.
Oriental Brachymeria.
Department of Zoology, University of Calicut, Kerala, India.
Narendran, T.C. 1989.
Oriental Chalcididae (Hymenoptera: Chalcidoidea).
Zoological Monograph.
441pp.
Narendran, T.C. 1994.
Torymidae and Eurytomidae of Indian subcontinent.
University of Calicut, Kerala, India.
500pp.
Narendran, T.C. 1999.
Indo-Australian Ormyridae (Hymenoptera: Chalcidoidea).
Privately published.
iii + 227 pp. Narendran, T.C. 2007.
Indian Chalcidoid Parasitoids of the Tetrastichinae (Hymenoptera: Eulophidae).
Occasional Paper No. 272, Zoological Survey of India, Kolkata.
vi + 390pp.
http://www.tcntrust.org/focus.htm Archived 2013-12-06 at the Wayback Machine .
അവലംബം ↑ http://www.thehindu.com/news/national/kerala/taxonomist-narendran-passes-away/article5523036.ece ↑ http://www.currentscience.ac.in/Volumes/106/07/1019.pdf ↑ http://www.thehindu.com/2005/09/16/stories/2005091604721600.htm
ടി.സി. നാരായണൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/T.
C._Narayanan_Nambiar
ഒന്നും , രണ്ടും കേരളനിയമസഭകളിൽ ഇരിക്കൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു ടി.സി. നാരായണൻ നമ്പ്യാർ (1 ജൂലൈ 1914 -26 ജൂൺ 1995).
സി.പി.ഐ.യുടെ പ്രതിനിധിയായാണ് ടി.സി. നാരായണൻ നമ്പ്യാർ കേരള നിയമസഭയിലേക്കെത്തിയത്.
1914 ജൂലൈ 1ന് ജനിച്ചു.
1952-ൽ മദ്രാസ് നിയമസഭയിലും ഇദ്ദേഹം അംഗമായിരുന്നു.
1957-60വരെ എസ്റ്റിമേറ്റ് കമ്മിറ്റിയുടെ ചെയർമാൻ, 1960-63 വരെ പബ്ലിക് അക്കൗണ്ട് കമ്മിറ്റി ചെയർമാൻ, മദ്രാസ് അസംബ്ലിയിൽ സി.പി.ഐ.യുടെ ചീഫ് വിപ്പ് , കേരള സർവകലാശാലാ സെനറ്റംഗം, കെ.പി.സി.സി. എക്സിക്യൂട്ടിവംഗം, അധ്യാപകൻ; കേരളോദയം എന്നീ പ്രസിദ്ധീകരണങ്ങളുടെ എഡിറ്റർ എന്നീ നിലകളിൽ നാരായണൻ നമ്പ്യാർ പ്രവർത്തിച്ചിട്ടുണ്ട്.
1930-ൽ കോൺഗ്രസിൽ ചേർന്നു, കർഷക സമരങ്ങളിലും മറ്റും പങ്കെടുത്ത് ഇദ്ദേഹം നിരവധി തവണ ജയിൽവാസം അനുഷ്ഠിച്ചിട്ടുണ്ട്; പിന്നീട് കമ്യൂണിസ്റ്റ് പാർട്ടിയിലംഗമായി.
ടി.സി. മാത്യു ഇംഗ്ലീഷ് വിലാസം https://ml.wikipedia.org/wiki/T.
C._Mathew
ക്രിക്കറ്റ് സംഘടനരംഗത്ത് കേരളത്തിൽ പ്രവർത്തനം തുടങ്ങുകയും ബി.സി.സി.ഐ. വൈസ് പ്രസിഡന്റാകുകയും ചെയ്ത് വ്യക്തിയാണ് ടി.സി. മാത്യു .
ഇടുക്കി ജില്ലയിലെ തൊടുപുഴ സ്വദേശിയാണ്.
അധികാരങ്ങൾ 2015 മാർച്ച് മുതൽ ബി.സി.സി.ഐ. വൈസ് പ്രസിഡന്റ്.
പശ്ചിമ മേഖലയുടെ പ്രതിനിധിയായാണ് മൽസരിച്ചത്.
കേരള ക്രിക്കറ്റ് അസോസിയേഷൻ പ്രസിഡന്റ് ദേശീയ ക്രിക്കറ്റ് അക്കാദമി ചെയർമാൻ 2014-ൽ ന്യൂസിലൻഡ് പര്യടനം നടത്തിയ ഇന്ത്യൻ ടീം മാനേജർ 2010-ൽ ഇംഗ്ലണ്ട് പര്യടനത്തിൽ ഇന്ത്യ എ ടീം മാനേജർ 2010 മുതൽ ബി.സി.സി.ഐ ഫിനാൻസ് കമ്മിറ്റിയിലും ദേശീയ ക്രിക്കറ്റ്  അക്കാദമിയിലും അംഗമാണ്.
2007 മുതൽ 2012 വരെ ബി.സി.സി.ഐ വർക്കിങ് കമ്മിറ്റി അംഗം 2007-ൽ സിംബാബ്‌വേ - കെനിയ പര്യടനത്തിലും ഇന്ത്യ എ ടീം മാനേജർ 2005 മുതൽ 2014 ജൂൺ വരെ സംസ്ഥാന അസോസിയേഷൻ സെക്രട്ടറി 2004-ൽ ശ്രീലങ്കൻ ടൂർ നടത്തിയ ഇന്ത്യൻ ടീം മാനേജർ 1997 മുതൽ 2005 വരെ കെ.സി.എയുടെ ട്രഷറർ അവലംബം
ടി.സി. യോഹന്നാൻ ഇംഗ്ലീഷ് വിലാസം https://ml.wikipedia.org/wiki/T.
_Yohannan
ഇന്ത്യക്കാരനായ ഒരു കായിക താരമാണ് തടത്തുവിള ചാണ്ടപ്പിള്ള യോഹന്നാൻ .
ട്രിപ്പിൾ ജംപിലും ലോംഗ് ജംപിലും മത്സരിച്ചിരുന്ന യോഹന്നാൻ ലോംഗ് ജംപിലെ നേട്ടങ്ങളിലൂടെയാണ് പ്രസിദ്ധൻ.
ലോംഗ് ജംപിൽ എട്ടു മീറ്ററിലധികം താണ്ടി ഏഷ്യൻ റേക്കോഡ് സ്ഥാപിച്ച യോഹന്നാൻ സ്ഥാപിച്ച ദേശീയ റെക്കോഡ് മൂന്നു പതിറ്റാണ്ടുകാലം അഭേദ്യമായി നിലകൊണ്ടു.
ആരോഗ്യ പ്രശ്നങ്ങൾ മൂലം അകാലത്തിൽ മത്സരവേദികളിൽനിന്ന് പിൻമാറേണ്ടി വന്ന യോഹന്നാൻ ഇന്ത്യൻ ക്രിക്കറ്റ് ടീമിൽ ഇടം നേടിയ ആദ്യത്തെ സമ്പൂർ‍ണ മലയാളി താരമായ ടിനു യോഹന്നാന്റെ പിതാവാണ്.
1947 മേയ് 19 ന് കൊല്ലം ജില്ലയിലെ എഴുകോൺ മാരനാട് തടത്തുവിള കുടുംബത്തിൽ ചാണ്ടപ്പിള്ളയുടെയും സാറാമ്മയുടെയും ആറ് മക്കളിൽ ഇളയവനായി യോഹന്നാൻ ജനിച്ചു.
ഇപ്പോൾ എറണാകുളം ജില്ലയിലെ ഇടപ്പള്ളിയിൽ താമസിക്കുന്നു.
കുട്ടിയായിരിക്കേ ജംപ് ഇനങ്ങളോട് ആഭിമുഖ്യം പുലർത്തി തുടങ്ങിയ യോഹന്നാൻ സ്കൂൾ തല മത്സരങ്ങളിൽ വിജയം വരിച്ചു.
19-ആം വയസിൽ മെക്കാനിക്കൽ എൻജിനിയറിംഗ്‌ പഠനത്തിനായി ഭിലായിൽ സഹോദരൻമാരുടെ അടുത്തേക്ക് പോയി.
ഭിലായിലെ പഠനകാലത്ത്‌ കായിക മത്സരങ്ങളിൽ ഏറെ തിളങ്ങി.
ബാംഗ്ലൂരിൽ നടന്ന പ്രസന്നകുമാർ ഓൾ ഇന്ത്യ മീറ്റിൽ ലോംഗ്‌ ജംപിലും ട്രിപ്പിൾ ജംപിലും സ്വർണം നേടിയ യോഹന്നാനെത്തേടി ടെൽകോ , ടിസ്കോ , ഇന്ത്യൻ റെയിൽവേ തുടങ്ങിയവയിൽ നിന്ന് ഉൾപ്പടെ നിരവധി ജോലി വാഗ്ദാനങ്ങൾ വന്നു.
സഹോദരന്റെ നിർദ്ദേശപ്രകാരമാണ് യോഹന്നാൻ ടെൽകോയിൽ ചേർന്നത്.
കായിക മേഖലയിൽ വളരുന്നതിന് കന്പനി സന്പൂർണ പിന്തുണ നൽകി.
സുരേഷ്‌ ബാബു, രഘുനാഥൻ തുടങ്ങി ഒട്ടേറെ മുൻനിര അത് ലിറ്റുകൾ അന്ന്‌ ടെൽക്കോയിലുണ്ടായിരുന്നു.
ടാറ്റാ സ്പോർട്സ്‌ മീറ്റിൽ യോഹന്നാൻ ഉൾപ്പെടെയുള്ള മലയാളി താരങ്ങൾ സജീവ സാന്നിധ്യമാറിയിച്ചിരുന്നു.
സുരേഷ്‌ ഗുജ്‌റാത്തിയാണ്‌ ടെൽകോയിൽ യോഹന്നാനെ പരിശീലിപ്പിച്ചിരുന്നത്.
1969 ലാണ് യോഹന്നാൻ ദേശീയ തലത്തിൽ അരങ്ങേറ്റം കുറിക്കുന്നത്.
1971 ൽ പട്യാല ദേശീയ മീറ്റിൽ ലോംഗ്ജംപിൽ 7.60 മീറ്റർ താണ്ടി ദേശീയ റെക്കോർഡ് കുറിച്ചു.
1972 ൽ ട്രിപ്പിൾ ജംപ് കിരീടവും യോഹന്നാൻ സ്വന്തമാക്കി.
അടുത്ത വർഷം ലോംഗ് ജംപിലെ സ്വന്തം റെക്കോർഡ് 7.78 മീറ്ററാക്കി മെച്ചപ്പെടുത്തി.
സിംഗപ്പൂരിൽ നടന്ന ഒരു അന്താരാഷ്ട്ര മത്സരത്തിൽ അദ്ദേഹം ലോംഗ്, ട്രിപ്പിൾ ജമ്പുകളിൽ സ്വർണം നേടി.
1974 ലെ തെഹ്റാൻ ഏഷ്യൻ ഗെയിംസിൽ ഏറെ സാധ്യത കൽപ്പിക്കപ്പെട്ടിരുന്ന ജപ്പാന്റെ ഹോഷിത ഉൾപ്പെടെയുള്ളവരെ പിന്തള്ളിയാണ് ലോംഗ് ജംപിൽ 8.07 മീറ്റർ താണ്ടി റെക്കോർഡ് നേടിയത്.
യോഹന്നാന്റെ റെക്കോർഡ് ദേശീയ തലത്തിൽ മൂന്നു പതിറ്റാണ്ടു കാലം അഭേദ്യമായി നിലകൊണ്ടു.
ഒടുവിൽ 2004 ൽ അമൃത്പാൽ സിംഗാണ് ഇത് 8.08 മീറ്ററാക്കി തിരുത്തിയത്.
1975 ൽ ജപ്പാനിലേക്ക് ക്ഷണിക്കപ്പെട്ട യോഹന്നാൻ ടോക്കിയോ , ഹിരോഷിമ , കോബേ എന്നിവിടങ്ങളിലും ഫിലിപ്പൈൻസിലും നടന്ന മത്സരങ്ങളിൽ സ്വർണ മെഡൽ നേടി.
1976ലെ മോൺട്രിയോൾ ഒളിംപിക്സിൽ അതിശൈത്യവും പരിക്കും മൂലം മികച്ച പ്രകടനം നടത്താനായില്ല.
പട്യാല ദേശിയ ക്യാമ്പിൽ പരിശീലനത്തിനിടെയുണ്ടായ വലിയ പരിക്ക് യോഹന്നാന്റെ കരിയറിന്റെ അന്ത്യത്തിലേക്ക് നയിച്ചു.
പി. മാതൃക ഇംഗ്ലീഷ് വിലാസം https://ml.wikipedia.org/wiki/TCP/IP ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വാർത്താവിനിമയ-കമ്പ്യൂട്ടർ ശൃംഖലകളിലെ പ്രോട്ടോക്കോളുകൾ വികസിപ്പിക്കാനായി ഐ.ഇ.
ടി.എഫ് (ഇന്റർനെറ്റ് എഞ്ചിനീയറിംഗ് ടാസ്ക് ഫോഴ്‌സ്) വികസിപ്പിച്ചെടുത്ത ഒരു മാതൃകയാണ് ടി.സി.പി./ഐ.
പി. യുടെ 5 പാളി മാതൃക (The TCP/IP model) .
അത് ഇന്റർനെറ്റ് റഫറൻസ് മോഡൽ എന്നും ഡി-ഓ-ഡി (ഡിപ്പാർട്ട്മെന്റ് ഓഫ് ഡിഫൻസ്) മോഡൽ എന്നും അറിയപ്പെടുന്നു.
ഇതിന്റെ യഥാർത്ഥ രൂപം 1970കളിൽ അമേരിക്കൻ ഐക്യനാടുകളിലെ പ്രതിരോധ വകുപ്പിന്റെ കീഴിലുള്ള ഡിഫൻസ് അഡ്വാൻസ്‌ഡ് റിസേർച്ച് പ്രോജക്റ്റ്സ് ഏജൻസി അഥവാ, ഡാർപ (DARPA) ആണ് വികസിപ്പിച്ചത്.
നാമിന്നു കാണുന്ന വേൾഡ് വൈഡ് വെബിന്റെ മുൻ‌ഗാമിയായ അർപാനെറ്റിന്റെ അടിസ്ഥാനം ഈ പ്രോട്ടോക്കോൾ ആയിരുന്നു.
ഒരു കമ്പ്യൂട്ടർ ശൃംഖലയിലെ രണ്ടു കമ്പ്യൂട്ടറുകൾ തമ്മിലുള്ള വിവരകൈമാറ്റത്തിനുള്ള നിയമാവലിയാണിത്.
റ്റിസിപി/ഐപി ഉം ഇന്റർനെറ്റും
റ്റിസിപി/ഐപി ഉം ഇന്റെർനെറ്റ്‌വർകിങ് എന്ന ആശയവും വികസിച്ചത് ഒരുമിച്ചാണ്.
ഒന്ന് മറ്റൊന്നിന്റെ വളർച്ചയെ സഹായിച്ചു.
റ്റിസിപി/ഐപി യുടെ കീഴെയുള്ള ഇന്റർനെറ്റ് ഒരൊറ്റ നെറ്റ്വർക് 
എന്നപോലെ പ്രവർത്തിക്കുന്നു.
റ്റിസിപി/ഐപി യിലെ ഹോസ്റ്റ് എന്നത് ഒരു കം‌പ്യൂട്ടർ ആണ്.
ഒരു ഇന്റർനെറ്റ് അനേകം സ്വതന്ത്രങ്ങളായ ഭൗതികനെറ്റ്വർകുകളുടെ(ഉദാഹരണത്തിന് ലാൻ) ആന്തരികമായ കണക്ഷൻ ആണ്.
ഇത്തരത്തിലുള്ള എല്ലാ കണക്ഷനുകളേയും ഒരു വലിയ നെറ്റ്വർക് ആയി റ്റിസിപി/ഐപി പരിഗണിക്കുന്നു.
വ്യതിരിക്തങ്ങളായ ഭൗതികനെറ്റ്വർകുകളിലേക്കല്ല മറിച്ച്,ഇത്തരം വലിയ നെറ്റ്വർകുകളിലേക്കാണ് ഹോസ്റ്റുകളെ ബന്ധിപ്പിക്കുന്നത്.
റ്റിസിപി/ഐപി ഉം ഓ എസ് ഐ മോഡലും
ഓ എസ് ഐ മോഡലിനേക്കാൾ മുൻപെ വികസിപ്പിച്ചതാണ് റ്റിസിപി.
ആയതിനാൽ തന്നെ ഈ പ്രോടോക്കോളിലുള്ള പാളികൾ പൂർണ്ണമായും ഓ എസ് ഐ മാതൃകയിലെ പാളികളുമായി യോജിക്കുന്നില്ല.5 പാളികളാണ് ഇതിലുള്ളത്.
ഫിസിക്കൽ ലേയർ,ഡേയ്‌റ്റാലിങ്ക് ലേയർ,നെറ്റ്വർക് ലേയർ,ട്രാൻസ്പോർട് ലേയർ,ആപ്ലികേഷൻ ലേയർ എന്നിങ്ങനെ.
ഓ എസ് ഐ മാതൃകയിലെ സെഷൻ,പ്രെസെന്റേഷൻ,ആപ്ലികേയ്ഷൻ എന്നീ ലേയറുകളുടെ ചേർച്ച റ്റിസിപി/ഐപി യിലെ ആപ്ലികേഷൻ ലേയറിനു സമമാണ്.
ചരിത്രപരമായ ഉത്ഭവം
1974 മെയ് മാസത്തിൽ, വിന്റ് സെർഫും ബോബ് കാനും നെറ്റ്‌വർക്ക് നോഡുകൾക്കിടയിൽ പാക്കറ്റ് സ്വിച്ചിംഗ് ഉപയോഗിച്ച് വിഭവങ്ങൾ പങ്കിടുന്നതിനുള്ള ഒരു ഇന്റർനെറ്റ് വർക്കിംഗ് പ്രോട്ടോക്കോളിനെക്കുറിച്ച് വിവരിച്ചു.
B.Forouzan,Introduction to Data Communcation and Networking,Tata McGraw Hill,1998
ടി ആർ എസ് കണക്റ്റർ ഇംഗ്ലീഷ് വിലാസം https://ml.wikipedia.org/wiki/TRS_connector ഇലക്ട്രിക് ഗിറ്റാർ, ലൗഡ് സ്പീക്കർ, മൈക്രോഫോൺ, ലൈൻ-ലെവൽ ഓഡിയോ എന്നിവയുൾപ്പെടെ വിവിധ സിഗ്നലുകൾക്കായി ഉപയോഗിക്കുന്ന 6.35 എംഎം (1⁄4 ഇഞ്ച്) ടു-കോൺടാക്റ്റ് ഫോൺ പ്ലഗ്.
അറ്റം അതിന്റെ തൊട്ടടുത്തുള്ള സ്ലീവിൽ നിന്നും ബോഡിയിൽ നിന്നും ഇൻസുലേറ്റ് ചെയ്തിരിക്കുന്നു.
മൂന്ന് ഭാഗങ്ങൾ: ടിപ്പ്, റിംഗ്, സ്ലീവ് ഒരു ജോടി ഫോൺ കണക്ടറുകൾ: ഒരു സോക്കറ്റിൽ (ജാക്ക്, ഇടത്) ഒരു പ്ലഗ് (വലത്) ചേർത്തിരിക്കുന്നു.
ടിപ്പ് കോൺടാക്റ്റ് സ്പ്രിംഗിന് സമാന്തരമായും അകത്തും പരന്ന തുറന്ന കോൺടാക്റ്റ് സ്പ്രിംഗ് ശ്രദ്ധിക്കുക.
പ്ലഗ് നീക്കം ചെയ്യുമ്പോൾ, ഒരു സർക്യൂട്ട് ബന്ധിപ്പിക്കുന്നതിന് ആ കോൺടാക്റ്റുകൾ അടയ്ക്കുന്നു; അത്തരമൊരു ബന്ധം "ഓഡിനറി" എന്ന് പറയപ്പെടുന്നു.
പ്ലഗ് തിരുകുന്നത് അതിന്റെ അഗ്രത്തെ ആ സർക്യൂട്ടിന്റെ ഒരു ഭാഗത്തേക്ക് ബന്ധിപ്പിക്കുന്നു.
ഒരു  3.5 എം എം ടി ആർ എസ് കണക്റ്റർ
ഫോൺ ജാക്ക് , ഓഡിയോ ജാക്ക് , ഹെഡ്‌ഫോൺ ജാക്ക് അല്ലെങ്കിൽ ജാക്ക് പ്ലഗ് എന്നും അറിയപ്പെടുന്ന ഒരു ഫോൺ കണക്റ്റർ, അനലോഗ് ഓഡിയോ സിഗ്നലുകൾക്കായി സാധാരണയായി ഉപയോഗിക്കുന്ന ഇലക്ട്രിക്കൽ കണക്റ്ററുകളുടെ ഒരു കുടുംബമാണ്.
സ്റ്റാൻഡേർഡ് ഒരു പ്ലഗ് (മെയിൽ കണക്ടർ എന്ന് വിശേഷിപ്പിക്കുന്നു) ഒരു ജാക്കുമായി ബന്ധിപ്പിക്കും (ഫീമെയിൽ കണക്ടർ എന്ന് വിശേഷിപ്പിക്കുന്നു).
പത്തൊൻപതാം നൂറ്റാണ്ടിൽ ടെലിഫോൺ സ്വിച്ച്ബോർഡുകളിൽ ഉപയോഗിക്കുന്നതിനായി ഫോൺ കണക്റ്റർ കണ്ടുപിടിച്ചതാണ്, ഇപ്പോഴും വ്യാപകമായി ഉപയോഗിക്കപ്പെടുന്നു.
ഫോൺ കണക്ടർ സിലിണ്ടർ ആകൃതിയിലാണ്, അത് നിലനിർത്താൻ ഒരു ഗ്രോഡ് ടിപ്പ് ഉണ്ട്.
അതിന്റെ യഥാർത്ഥ ഓഡിയോ കോൺഫിഗറേഷനിൽ, ഇതിന് സാധാരണയായി രണ്ട്, മൂന്ന്, നാല് അല്ലെങ്കിൽ ഇടയ്ക്കിടെ അഞ്ച് കോൺടാക്റ്റുകൾ ഉണ്ട്.
മൂന്ന്-കോൺടാക്റ്റ് പതിപ്പുകൾ ടിആർഎസ് കണക്ടറുകൾ എന്നറിയപ്പെടുന്നു, ഇവിടെ ടി എന്നാൽ "ടിപ്പ്", ആർ എന്നാൽ "റിംഗ്", എസ് എന്നാൽ "സ്ലീവ്".
റിംഗ് കോൺടാക്റ്റുകൾ സാധാരണയായി സ്ലീവിന്റെ അതേ വ്യാസമുള്ളതാണ്, നീളമുള്ള ഷങ്കുമുണ്ട്.
അതുപോലെ, രണ്ട്-, നാല്-, അഞ്ച്- കോൺടാക്റ്റ് പതിപ്പുകളെ യഥാക്രമം ടിഎസ്(TS), ടിആർആർഎസ്(TRRS), ടിആർആർആർഎസ്(TRRRS) കണക്ടറുകൾ എന്ന് വിളിക്കുന്നു.
"സ്ലീവ്" കണ്ടക്ടറുടെ പുറം വ്യാസം 6.35 മില്ലിമീറ്റർ (1⁄4 ഇഞ്ച്) ആണ്.
"മിനി" കണക്ടറിന് 3.5 മില്ലീമീറ്ററും (0.14 ഇഞ്ച്) "സബ്-മിനി" കണക്ടറിന് 2.5 മില്ലീമീറ്ററും (0.098 ഇഞ്ച്) വ്യാസമുണ്ട്.
"മിനി" കണക്ടറിന് 14 മില്ലിമീറ്റർ (0.55 ഇഞ്ച്) നീളമുണ്ട്.
മറ്റ് നിബന്ധനകൾ
പ്രത്യേക മോഡലുകളും, പ്രത്യേക ആപ്ലിക്കേഷനുകളിൽ ഉപയോഗിക്കുന്ന കണക്ടറുകളും ഉദാ.
സ്റ്റീരിയോ പ്ലഗ്, ഹെഡ്‌ഫോൺ ജാക്ക്, മൈക്രോഫോൺ ജാക്ക്, ഓക്സ് ഇൻപുട്ട് മുതലായവ.
3.5 എംഎം പതിപ്പുകളെ സാധാരണയായി മിനി-ഫോൺ, മിനി-സ്റ്റീരിയോ, മിനി ജാക്ക് എന്നിങ്ങനെ വിളിക്കുന്നു.
യുകെയിൽ, ജാക്ക് പ്ലഗ്, ജാക്ക് സോക്കറ്റ് എന്നീ പദങ്ങൾ ബന്ധപ്പെട്ട മെയിൽ ഫീമെയിൽ ഫോൺ കണക്ടറുകൾക്ക് സാധാരണയായി ഉപയോഗിക്കുന്നു.
യുഎസിൽ, സ്റ്റേഷനറി (കൂടുതൽ സ്ഥിരമായ) ഇലക്ട്രിക്കൽ കണക്ടറിനെ ജാക്ക് എന്ന് വിളിക്കുന്നു.
ഫോൺ പ്ലഗ്, ഫോൺ ജാക്ക് എന്നീ പദങ്ങൾ ചിലപ്പോൾ ഫോൺ കണക്റ്ററുകളുടെ വ്യത്യസ്ത ലിംഗഭേദങ്ങളെ പരാമർശിക്കുന്നു, എന്നാൽ ചിലപ്പോൾ RJ11, പഴയ ടെലിഫോൺ പ്ലഗുകൾ, വയർഡ് ടെലിഫോണുകളെ വാൾ ഔട്ട്‌ലെറ്റുകളുമായി ബന്ധിപ്പിക്കുന്ന അനുബന്ധ ജാക്കുകൾ എന്നിവയെ പരാമർശിക്കുന്നു.
അവലംബം ↑ https://www.headphonesty.com/2019/04/headphone-jacks-plugs-explained/ ↑ https://hackaday.com/2020/06/05/ancient-history-of-the-phone-jack/ ↑ ↑ ↑ ↑ ↑
ഡൊണാൾഡ് മക്കിന്റയർ
ഡൊണാൾഡ് മക്കിന്റയർ FRSE MBE MID (1891-1954) ഇരുപതാം നൂറ്റാണ്ടിലെ ഒരു സ്കോട്ടിഷ് ഗൈനക്കോളജിസ്റ്റും മെഡിക്കൽ ഗ്രന്ഥകാരനുമായിരുന്നു.
ഇംഗ്ലീഷ്: Donald McIntyre.
1891 ജൂലൈ 29 ന് ഗ്രീനോക്കിൽ ഡൊണാൾഡ് മക്കിന്റയറിന്റെ മകനായി ഡൊണാൾഡ് ജനിച്ചു.
മെഡിസിൻ പഠിച്ച അദ്ദേഹം 1914-ൽ ഗ്ലാസ്‌ഗോ യൂണിവേഴ്‌സിറ്റിയിൽ നിന്ന് എംബി സിഎച്ച്ബി ബിരുദം നേടി.
ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ റോയൽ ആർമി മെഡിക്കൽ കോർപ്‌സിൽ ചേരുകയും പ്രധാനമായും ഡാർഡനെല്ലെസ്, കിഴക്കൻ ആഫ്രിക്ക എന്നിവിടങ്ങളിൽ ആസ്ഥാനമായി യുദ്ധകാലം തീരും വരെ അദ്ദേഹം സേവനമനുഷ്ഠിക്കുകയും ചെയ്തു.
അദ്ദേഹത്തെ ഡിസ്പാച്ചുകളിൽ പരാമർശിക്കുകയും യുദ്ധാനന്തരം ഒരു സൈനിക MBE നൽകുകയും ചെയ്തു, ഓണററി മേജർ റാങ്കിൽ വിരമിച്ചു..
യുദ്ധാനന്തരം അദ്ദേഹം ഡബ്ലിൻ യൂണിവേഴ്സിറ്റിയിൽ ഡിപ്ലോമ എടുത്തു.
1920-ൽ ഗ്ലാസ്‌ഗോയിലെ റോയൽ സമരിറ്റൻ ഹോസ്പിറ്റൽ ഫോർ വുമണിൽ പാത്തോളജിസ്റ്റായി ജോലി ചെയ്യാൻ തുടങ്ങി.
1926-ൽ അദ്ദേഹത്തിന് ഡോക്ടറേറ്റ് (എംഡി) ലഭിച്ചു, അദ്ദേഹത്തിന്റെ പ്രബന്ധത്തിന് ബെല്ലഹൂസ്റ്റൺ ഗോൾഡ് മെഡലും ലഭിച്ചു.
ഏഴ് വർഷം റോയൽ സമരിറ്റൻ ഹോസ്പിറ്റലിൽ താമസിച്ച് സീനിയർ സർജനായി ജോലി ചെയ്തു.
ഗ്ലാസ്‌ഗോ ഹോസ്പിറ്റലുകളിൽ ഒന്നിലധികം മെഡിക്കൽ പദവികൾ വഹിച്ച അദ്ദേഹം ഗ്ലാസ്‌ഗോ യൂണിവേഴ്‌സിറ്റിയിൽ അദ്ധ്യാപകനും എക്സാമിനറുമായിരുന്നു.
1927-ൽ എഡിൻബർഗിലെ റോയൽ സൊസൈറ്റിയുടെ ഫെല്ലോ ആയി തിരഞ്ഞെടുക്കപ്പെട്ടു.
തോമസ് ഹാസ്റ്റി ബ്രൈസ്, ഡയർമിഡ് നോയൽ പാറ്റൺ, സർ ജോൺ ഗ്രഹാം കെർ, റാൽഫ് സ്റ്റോക്ക്മാൻ എന്നിവരായിരുന്നു അദ്ദേഹത്തിന്റെ നിർദ്ദേശകർ.
1954 ഒക്‌ടോബർ 20-ന് ഗ്ലാസ്‌ഗോ നഴ്‌സിംഗ് ഹോമിൽ വെച്ച് അദ്ദേഹം അന്തരിച്ചു.
കൃതികൾ Operative Obstetrics (1937) Combined Textbook of Obstetrics and Gynaecology (1950) റഫറൻസുകൾ ↑ ↑
ഡൊണാൾഡ് ലീ ക്ലിൻ ഇംഗ്ലീഷ് വിലാസം https://ml.wikipedia.org/wiki/Donald_Cline
മുൻ അമേരിക്കൻ ഒബ്‌സ്റ്റട്രിക്‌സ് ഗൈനക്കോളജി മെഡിക്കൽ ഡോക്‌ടറും ഒരു കുറ്റവാളിയും അമേരിക്കൻ ഐക്യനാടുകളിലെ എയർഫോഴ്‌സ് യുദ്ധവിദഗ്ദ്ധനുമാണ് ഡൊണാൾഡ് ലീ ക്ലിൻ (ജനനം ഡിസംബർ 10, 1938) .
1974 നും 1987 നും ഇടയിലുള്ള കാലത്ത്, ക്ലൈൻ സ്വയം വെളിപ്പെടുത്താതെ തന്റെ രോഗികൾക്ക് ബീജ ദാതാവായി നിരവധി കുട്ടികളെ ഗർഭം ധരിപ്പിച്ചതായി വിശ്വസിക്കപ്പെടുന്നു.
ക്ലൈൻ 2022 മെയ് 11 വരെ, ഗർഭധാരണം നടത്താൻ സഹായിച്ച് 94 സന്തതികളുടെ ജീവശാസ്ത്രപരമായ പിതാവായി സ്ഥിരീകരിച്ചിട്ടുണ്ട്.
ക്ലൈൻ ഇന്ത്യാന സർവ്വകലാശാലയിൽ നിന്ന് ബിരുദവും ഇന്ത്യാന യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എം.ഡിയും നേടി.
ഐയു ഹെൽത്ത് മെത്തഡിസ്റ്റ് ഹോസ്പിറ്റലിൽ ഇന്റേൺ ചെയ്ത ശേഷം അദ്ദേഹം രണ്ട് വർഷക്കാലം എയർഫോഴ്‌സിലും 12 വർഷക്കാലം നിഷ്‌ക്രിയ റിസർവിലും സേവനമനുഷ്ഠിച്ചു.
1979-ൽ, ഇൻഡ്യാനപൊളിസിലെ 2020 വെസ്റ്റ് 86-ആം സ്ട്രീറ്റിൽ ക്ലൈൻ തന്റെ ക്ലിനിക്ക് തുറക്കുകയും പ്രത്യുത്പാദന എൻഡോക്രൈനോളജിയിലും വന്ധ്യതയിലും വൈദഗ്ദ്ധ്യം നേടുകയും ചെയ്തു.
2009-ൽ വിരമിക്കുന്നതുവരെ അദ്ദേഹം അവിടെ പ്രാക്ടീസ് ചെയ്തു.
2018-ൽ കുറ്റം ചുമത്തപ്പെട്ടതിനെ തുടർന്ന് ക്ലൈൻ തന്റെ മെഡിക്കൽ ലൈസൻസ് സറണ്ടർ ചെയ്തു.
ഇന്ത്യാനയിലെ മെഡിക്കൽ ലൈസൻസിംഗ് ബോർഡ് അദ്ദേഹത്തിൻശെ മെഡിക്കൽ ലൈസൻസ് പുനഃസ്ഥാപിക്കുന്നതിന് വിലക്കേർപ്പെടുത്തിയിരുന്നു.
കുറിപ്പുകൾ Citations External links
ഡൊനാന ദേശീയോദ്യാനം Wagon bearing a Simpecado (banner with insignia that proceeds images of the Holy Virgin Mary) crosses the Coto Doñana on its return from the pilgrimage of El Rocío, in May 2009.
Pinar de la Algaida The Port of Huelva Rice field in Las Marismas, near Isla Mayor Iberian lynx , one of the most emblematic species of the park View of Doñana National Park from visitors' centre at El Acebuche El Porrón observatory Dunes in the park Purple heron Doñana - Aerial view of Doñana National Park and surrounding areas Banks of the River Guadalquivir in Doñana National Park
ഡൊനാന ദേശീയോദ്യാനം, തെക്കൻ സ്പെയിനിലെ ആൻഡലൂസിയ യിലെ ഹ്യൂയെൽവ , സെവില്ലെ എന്നീ പ്രോവിൻസുകളിലുള്ള പ്രകൃതിദത്ത ദേശീയോദ്യാനമാണ്.
ഇത് 543 ചതുരശ്ര കിലോമീറ്റർ (209.65 ചതുരശ്രകിലോമീറ്റർ) വിസ്തൃതിയിൽ വ്യാപിച്ചുകിടക്കുന്നു, ഇതിൽ 135 കിമീ 2 (52.12 ച മൈൽ) സംരക്ഷിത പ്രദേശമാണ്.
ഗ്വാഡൽക്വിവിർ നദി അറ്റ്ലാൻറിക മഹാ സമുദ്രത്തിലേക്ക് ഒഴുകുന്ന ഡെൽറ്റയിലെ ലാസ് മറിസ്മസി ലുള്ള ചതുപ്പുകൾ, ആഴം കുറഞ്ഞ അരുവികൾ, മണൽക്കുന്നുകൾ എന്നിവയടങ്ങിയതാണ്  ഈ ദേശീയോദ്യാനം.
1969 ൽ വേൾഡ് വൈൽഡ് ലൈഫ് ഫണ്ട് , സ്പാനിഷ് സർക്കാരുമായി ചേർന്ന്, ചതുപ്പുകളുടെ ഒരു ഭാഗം വാങ്ങി അത് സംരക്ഷിക്കാൻ തീരുമാനിച്ചതിനെത്തുടർന്നാണ് ഇതൊരു സംരക്ഷിത പ്രദേശമായി മാറിയത്.
ചതുപ്പു പ്രദേശത്തിൻറെ വിസ്തീർണ്ണം തുടർച്ചയായി കുറഞ്ഞുവരുന്നത്, തീരദേശത്തുകൂടി ജലസേചനം നടത്തുന്നത്, കാർഷിക ഉൽപ്പാദനം വർദ്ധിപ്പിക്കാൻ നദീജലം ഉപയോഗിക്കുന്നത്, പാരിസ്ഥിതിക ഖനനത്തിലൂടെയുള്ള ജല മലിനീകരണം, വിനോദസഞ്ചാര സൗകര്യങ്ങളുടെ വികസനം എന്നിവയിലൂടെ പരിസ്ഥിതി വ്യവസ്ഥ തുടർച്ചയായി ഭീഷണിയിലാണ്.
മദീന സീഡോനിയ യിലെ ഏഴാമത്തെ പ്രഭുവിൻറെ പത്നിയായിരുന്ന ഡോണ അന ഡി സിൽവ യി മെൻഡോസ യുടെ പേരിനെ അനുസ്മരിച്ചാണ് ദേശീയോദ്യാനത്തിന് ഈ പേര് നൽകപ്പെട്ടത്.
ഡൊനാനാ പ്രകൃതി സംരക്ഷണ മേഖലയിൽ, 1969 ൽ സ്ഥാപിക്കപ്പെട്ട ഡോണോന ദേശീയോദ്യാനവും, 1989 ൽ സ്ഥാപിതമായതും വിപുലീകരിക്കപ്പെട്ടതുമായ നാച്വറൽ പാർക്കും ഉൾപ്പെട്ട്, പ്രാദേശിക ഭരണകൂടത്തിലെ മാനേജ്മെന്റിനു കീഴിൽ ഇത് ഒരു സംരക്ഷണ ബഫർ സോണായി പ്രവർത്തിക്കുന്നു.
ദേശീയോദ്യാനവും പ്രകൃതി പാർക്കും ഒത്തുചേർന്ന് ഒരൊറ്റ ഭൂപ്രകൃതിമേഖലയായി വർത്തിക്കുന്നു.
യൂറോപ്പ് , ആഫ്രിക്കൻ ഭൂഖണ്ഡങ്ങൾക്കിടയിലുള്ള തന്ത്രപ്രധാന സ്ഥാനവും, ജിബ്രാൾട്ടർ കടലിടുക്കിൻറെ സാന്നിദ്ധ്യവും ഡൊനാനയിലെ അതിവിസ്തൃതമായ ഉപ്പുരസമുള്ള ചതുപ്പിൻറെ നിലനിൽപ്പും കാരണമായി ആയിരക്കണക്കിന് യൂറോപ്യൻ പക്ഷികളും ആഫ്രിക്കൻ പക്ഷികളും (നീർപ്പക്ഷികളുടെയും കരപ്പക്ഷികളുടെയും) ഇവിടെയെത്തിച്ചേരുകയും പ്രജനനകേന്ദ്രമായി ഉപയോഗിക്കുകയും ചെയ്യുന്നു.
ശൈത്യകാലത്ത്, അനേകജാതി ദേശാടനപ്പക്ഷികൾക്കും നീർപ്പക്ഷികൾക്കും ആതിഥ്യമരുളുന്ന സ്ഥലവുമാണിത്.
സാധാരണയായി 200,000 ൽ അധികം പക്ഷികൾ ഇവിടെ സംഗമിക്കുന്നു.
300 ഓളം വിവിധ പക്ഷി വർഗ്ഗങ്ങളെ വർഷം തോറും ഇവിടെ കാണുവാൻ കഴിയും.
യൂറോപ്പിലെ ഏറ്റവും വലിയ പ്രാകൃതിക കരുതൽശേഖരമായി കരുതപ്പെടുന്ന ഈ ദേശീയോദ്യാനത്തിൻറെ അതിർത്തിക്കുള്ളിൽ വിവിധ ശാസ്ത്രസ്ഥാപനങ്ങൾക്ക് നിരീക്ഷണ സ്റ്റേഷനുകളുണ്ട്.
ഈ സ്ഥാപനങ്ങൾ സമീപ മേഖലകളിടെ ഭൂപ്രകൃതി നിരീക്ഷിക്കുകയും ചുറ്റുപാടുമുള്ള സ്ഥലങ്ങളുടെ ഉചിതമായ വികസനത്തിനും വംശനാശഭീഷണി നേരിടുന്ന ജീവികളെ സംരക്ഷിക്കുന്നതിനുമായുള്ള പ്രവർ‌ത്തനങ്ങളിൽ ഏർപ്പെട്ടിരിക്കുന്നു.
1994 ൽ യുനെസ്കോ ഈ പ്രദേശം ഒരു ലോക പൈതൃക സ്ഥലമായി പ്രഖ്യാപിച്ചു.
2006 ൽ ഉദ്യാനം 376,287 സന്ദർശകരെയാണ് സ്വീകരിച്ച്ത്.
സ്പാനിഷ് വ്യവസായിയും “മാർക്വിസ് ഓഫ് ബൊനാൻസ”യുമായിരുന്ന (സ്പാനിഷ് പ്രഭുവിൻറെ പാരമ്പര്യ ശീർഷകം) മൗറീഷ്യൊ ഗോൺസാലസ്-ഗോർഡൺ വൈ ഡയസിൻറെ കുടുംബം ഡോനാനയിൽ ഒരു വലിയ എസ്റ്റേറ്റിൻറെ ഉടമസ്ഥരായിരുന്നു.
അദ്ദേഹത്തിന് ഈ പ്രദേശത്തിൻറെ ആവാസവ്യവസ്ഥിതിയിലും പക്ഷിവൈവിധ്യത്തിലും അതിയായ താൽപര്യമുണ്ടാകുകയും യൂറോപ്പിലാകമാനമുള്ള പക്ഷിശാസ്‌ത്രജ്ഞരെ ഇവിടം സന്ദർശിക്കാൻ ക്ഷണിക്കുകയും ചെയ്തു.
1952 ൽ സ്പാനിഷ് പക്ഷിശാസ്ത്രജ്ഞന്മാരായിരുന്ന ജോസെ അൻറോണിയോ വാൽവെർഡെ, ഫ്രാൻസിസ്കോ ബെർണിസ്എന്നിവർ ഡൊനാന സന്ദർശിക്കുകയും ഒരു ഗൈഡായി ഗോൺസാലസ്-ഗോർഡൻ അവർക്ക് സേവനം നൽകുകയും ചെയ്തു.
വാൽവെർഡെയ്ക്കും ഗോൺസാലെസ്-ഗോർഡൻ കുടുംബത്തിനും ജൈവവൈവിദ്ധ്യത്താൽ സമ്പന്നമായ ഈ പ്രദേശത്തെ തണ്ണീർത്തടങ്ങൾ അതുപോലെതന്നെ നിലനില്ക്കേണ്ടതിൻറെ ആവശ്യകതയും, തണ്ണീർത്തടങ്ങളിൽ യൂക്കാലിപ്റ്റ്സ് മരങ്ങൾ വച്ചു പിടിപ്പിക്കുകയും ചതുപ്പുകളെ വറ്റിച്ചെടുത്ത് കാർഷികവൽക്കരണം നടത്തുന്നതിനുമുള്ള സ്പാനിഷ് സർക്കാരിൻറെ ഒരു പദ്ധതി ഈ ജൈവവൈവിദ്ധ്യങ്ങളുടെ നിലനിൽപ്പിനു ഭീഷണിയാണെന്നും ബോദ്ധ്യപ്പെടുകയും ചെയ്തു.
ഈ പദ്ധതി ഉപേക്ഷിക്കുന്നതിനായി സ്പാനിഷ് സ്വേഛാധിപതിയായിരുന്ന ഫ്രാൻസിസ്കോ ഫ്രാങ്കോയിൽ സ്വാധീനം ചെലുത്തുവാൻ മൗറീഷ്യൊ തൻറെ പിതാവിനൊപ്പം ചേർന്ന്, പക്ഷിശാസ്ത്രജ്ഞനായ ഫ്രാൻസിസ്കോ ബെർണിസിനോട് ആവശ്യപ്പെട്ടു.
മൂന്നുപേരും ചേർന്ന് താമസിയാതെ ഒരു നിവേദനം തയ്യാറാക്കുകയും മൌറിഷ്യോയുടെ പിതാവായ മാന്വെൽ ഈ നിവേദനം ഫ്രാൻസിസ്കോ ഫ്രാങ്കോയുടെ സമക്ഷം നേരിട്ടു സമർപ്പിക്കുകയും ചെയ്തു.
1953 നവംബറിൽ ഡോനാനയുടെ പദവി സംബന്ധിച്ച് ഒരു റിപ്പോർട്ട് ബെർണിസ് എഴുതി പൂർത്തിയാക്കുകയും ഇതിൽ ഈ പ്രദേശത്തിൻറെ അസാധാരണമായ പാരിസ്ഥിതിക മൂല്യത്തെക്കുറിച്ച് രേഖപ്പെടുത്തുകയും ചെയ്തു.
തങ്ങളുടെ ലക്ഷ്യം സാധിക്കുന്നതിനായി ഈ സംഘം അന്താരാഷ്ട്രപിന്തുണ അഭ്യർത്ഥിക്കുയും നേടിയെടുക്കുകയും ചെയ്തു.
ഫ്രാങ്കോയെ പദ്ധതിയിൽനിന്നു പിന്തിരിപ്പിക്കാനുള്ള ഗോൺസാൽസ്-ഗോർഡന്റെ കഠിന പരിശ്രമവും ഇതു നടപ്പിലാക്കിയാലുള്ള അപകടം അദ്ദേഹത്തിൻറെ മുന്നിൽ തുറന്നുകാട്ടിയതിൻറെയും ഫലമായി ഫ്രാങ്കോ സർക്കാർ വഴങ്ങുകയും ചതുപ്പു വറ്റിക്കാനുള്ള പദ്ധതി ഉപേക്ഷിക്കുയും ചെയ്തു.
1957 ൽ ഡൊനാനയിലേയ്ക്കുള്ള ആദ്യ സംഘടിത ശാസ്ത്ര പര്യവേഷണസംഘത്തെ ജോസെ അൻറോണിയോ വാൽവെർഡെയാണ് നയിച്ചത്.
ഇവരിൽ ബ്രിട്ടീഷ്‍ പ്രകൃതി ശാസ്ത്രജ്ഞന്മാരായിരുന്ന ഗെയ് മോൺഫോർട്ട്, റോജർ പീറ്റേഴ്സൺ, സർ ജൂലിയൻ ഹക്സ്ലി എന്നിവരും ഉണ്ടായിരുന്നു.
ഗെയ് മോൺഫോർട്ട്, മാക്സ് നിക്കോൾസൺ, ലൂക്ക് ഹോഫ്മാൻ എന്നിവരടങ്ങിയ സംരക്ഷണ വിദഗ്ദ്ധരടങ്ങിയ ഒരു സംഘം, യൂറോപ്യൻ-ആഫ്രിക്കന് ഭൂഖണ്ഡങ്ങൾക്കിടയിലുള്ള ദേശാടനപ്പക്ഷികളുടെ ഇടക്കാലതാവളമെന്ന നിലയിലുള്ള ഈ പ്രദേശത്തിന്റെ നിർണായകപ്രാധാന്യം ലോകത്തിനുമുന്നിൽ വെളിവാക്കി
1959 ൽ ഗോൺസാലസ് കുടുംബം ഡൊനാനയിൽ തങ്ങളുടെ അധീനതയിലുണ്ടായിരുന്നു ഭൂവിഭാഗത്തിൻറെ ഏതാനും ഭാഗങ്ങൾ മറ്റലസ്കാനാസ് സുഖവാസകേന്ദ്രത്തിൻറെയും ബീച്ചിൻറെയും വികസനത്തിനായി വിറ്റിരുന്നു.
ഇത് യൂറോപ്യൻ പരിസ്ഥിതി പ്രവർത്തകരെ അസ്വസ്ഥരാക്കുകയും വിവിധ സ്ഥാപനങ്ങളും അജ്ഞാതരായ ദാതാക്കളും വസ്തുവിൻറെ ഭാഗം വാങ്ങുവാൻ വാഗ്ദാനവുമായി എത്തുകയും ചെയ്തു.
ബ്രിട്ടീഷ് നേച്ചർ കൺസർവൻസിയുമായി പങ്കുചേർന്ന്, വാൽവർഡെ, ഹോഫ്മാൻ, നിക്കോൾസൺ എന്നിവർ പാർക്ക് വിപുലീകരിക്കാനുള്ള ഫണ്ട് സ്വരൂപിക്കുന്നതിനായി ഒരു അന്താരാഷ്ട്ര സംഘം രൂപവത്കരിച്ചു.
ഗോൺസാൽസ്-ഗോർഡൻ നൽകിയ സംഭാവനകളെ ഏറ്റെടുത്തതിനു പുറമേ 7,000 ഹെക്ടർ ഭൂമി വാങ്ങുവാനായി രണ്ട് മില്യൺ സ്വിസ് ഫ്രാങ്ക് അവർ ശേഖരിച്ചിരുന്നു.
അവസാനമായി, 1963 ൽ സ്പാനിഷ് സർക്കാരും ഡബ്ല്യു. ഡബ്ല്യു. എഫും ചേർന്ന് ഈ പ്രദേശത്തിന്റെ ഭാഗങ്ങൾ വാങ്ങുകയും ആദ്യ ഡോനാന സംരക്ഷണമേഖല സൃഷ്ടിക്കുകയും ചെയ്തു.
1964 ൽ അവർ ഡോണാന ബയോളജിക്കൽ സ്റ്റേഷനും സ്പാനിഷ് ദേശീയ ഗവേഷണ കൌൺസിലും (Consejo Superior de Investigaciones Científicas - CSIC)  സ്ഥാപിക്കുകയും ഡൊനാനയിലെ ജൈവ വൈവിധ്യത്തെക്കുറിച്ചും മറ്റ് സ്പാനിഷ് പരിസ്ഥിതി വ്യവസ്ഥകളെക്കുറിച്ചും പഠിക്കാൻ തുടങ്ങുകയും ചെയ്തു.
1969 ൽ WWF വീണ്ടും സ്പെയിനിലെ സർക്കാരുമായി ചേർന്ന് ഗ്വാഡൽക്വിവിർ ഡെൽറ്റ ചതുപ്പിലെ മറ്റൊരു ഭാഗം വാങ്ങുവാനും ഡൊനാന ദേശീയോദ്യാനം സ്ഥാപിക്കാനും തീരുമാനിച്ചു.
അതേവർഷം ഡോനാന ദേശീയോദ്യാനം നിർമ്മിക്കാനുള്ള ഉത്തരവ് പുറപ്പെടുവിക്കുകയും ദേശീയോദ്യാനത്തിൻറെ ഒരു ഭാഗം മിനിസ്ട്രി ഓഫ് എക്കോണമി ആൻറ് കോമ്പറ്റിറ്റീവ്നെസ് (Ministerio de Economía y Competitividad)  ഉടമസ്ഥതയിലും ബാക്കി ഭാഗം അപ്പോഴും സ്വകാര്യ ഉടമസ്ഥതയിലുമായിരുന്നു.
പത്ത് വർഷം കഴിഞ്ഞ് സംരക്ഷിത പ്രദേശം കൂടുതൽ വികസിപ്പിക്കുകയും "Preparque Doñana" എന്ന് വിളിക്കപ്പെടുന്ന പ്രദേശം സൃഷ്ടിക്കുകയും ചെയ്തു.
1980 ൽ, യുനെസ്കോ, ദേശീയോദ്യാനത്തിലുള്ള 77,260 ഹെക്ടർ ഭൂമി ബയോസ്ഫിയർ റിസർവ്വായി അംഗീകരിച്ചു.
ദേശീയോദ്യാനത്തിൻറെ കോർ സോണിൽ 50,720 ഹെക്ടറാണ് ഉള്ളത്.
ദേശീയോദ്യാനത്തിലെ 54,250 ഹെക്ടർ പ്രദേശം ബഫർ മേഖലയാണ്.
ഉയരം സമുദ്രനിരപ്പുമുതൽ സമുദ്രനിരപ്പിൽനിന്ന് 40 മീറ്റർവരെയാണ്.
ഉദ്യാനത്തിലെ വൈവിദ്ധ്യമാർന്ന ആവാസവ്യവസ്ഥകളെയും അതിൽ വസിക്കുന്ന വൈവിദ്ധ്യമുള്ള ജീവി വർഗ്ഗങ്ങളുടെ എണ്ണത്തെയും അടിസ്ഥാനമാക്കി,  ഏറെ പ്രാധാന്യമുള്ള പ്രദേശമായിട്ടാണ് ഡൊനാനയെ യുനെസ്കോ പരിഗണിക്കുന്നത്.
1982 ൽ ഡോനാന ദേശീയോദ്യാനത്തെ, റാംസർ കൺവെൻഷൻറെ തണ്ണീർത്തടങ്ങളുടെ പട്ടികയിൽ ഉൾപ്പെടുത്തിയിരുന്നു.
1989 ൽ ആൻഡലൂസിയയിലെ പ്രാദേശിക സർക്കാർ “Preparque” യെ ഡൊനാന ദേശീയോദ്യാനമായി രൂപാന്തരപ്പെടുത്തി.
ഈ മേഖലയെ സംരക്ഷിക്കുന്നതിനും നിയന്ത്രിക്കുന്നതിനുമുള്ള പരിപാടികൾ ആസൂത്രണം ചെയ്യുന്നതിനായി 1994 ൽ ഡൊനാനയെ യുനെസ്കോ ലോക പൈതൃക സ്ഥലമായി പട്ടികയിലുൾപ്പെടുത്തിയിരുന്നു.
ചരിത്രപരമായി ഈ പ്രധാന്യമേറിയ തണ്ണീർത്തടങ്ങൾ, പ്രാദേശിക കാർഷിക ഉത്പാദനവും ടൂറിസവും വികസിപ്പിക്കാനുള്ള പദ്ധതികളുടെ ഫലമായി നിരന്തരമായ ഭീഷണികളെ നേരിട്ടുകൊണ്ടിരിക്കുന്നു
ഡൗണാനയെ WWF ഇപ്പോഴും പിന്തുണച്ചുകൊണ്ടിരിക്കുന്നു, ചതുപ്പുനിലങ്ങൾ കൃഷിക്കായി വറ്റിക്കാനുള്ള നിർദ്ദേശങ്ങൾ, തീരത്തോട് ചേർന്ന് കൃഷിഭൂമിയിൽ ജലസേചനത്തിനായി ചതുപ്പിൽനിന്ന് വെള്ളം ഊറ്റിയെടുക്കുന്ന പദ്ധതികൾ, ടൂറിസ്റ്റ് സൗകര്യങ്ങൾ വികസിപ്പിക്കൽ എന്നിവയെയെല്ലാം WWF എതിക്കുന്നു.
1998 ൽ ഇവിടെ Aznalcóllar ദുരന്തം സംഭവിച്ചിരു്നു.
ബൊളിഡെൻ-അപിർസയുടെ (മുമ്പ്, Andaluza de Piritas, S.A. – ബോളിഡെൻ മൈനിംഗ് കമ്പനിയുടെ സ്പാനിഷ് ഉപസ്ഥാപനം)  ഉടമസ്ഥതയിലുള്ള ലോസ് ഫ്രെയ്‍ലെസ് ഖനിയിലെ അണക്കെട്ട് പൊട്ടിത്തെറിക്കുകയും തൽഫലമായുണ്ടായ പ്രളയത്തിൽ വിഷലിപ്തമായ ചെളി ഉദ്യാനത്തിലെ പ്രധാന ജലഉറവിടമായ ഗ്വാഡിയാമർ നദിയിലൂടെ ഇവിടെ അടിഞ്ഞുകൂടുകയും ചെയ്തു.
2000 ലെ ഈ പരിസ്ഥിതി ദുരന്തത്തിനുശേഷം, പരിസ്ഥിതി മന്ത്രാലയം ചതുപ്പുകൾ പുനർനിർമ്മിക്കാനായി "ഡൊനാന 2005" എന്ന പദ്ധതി പ്രഖ്യാപിച്ചിരുന്നു.
2006-ൽ ദേശീയോദ്യാനം പരിപാലിക്കുന്നതിനുള്ള ഉത്തരവാദിത്തം ജൂൺ 9 ലെ ഒരു രാജകീയ ഉത്തരവനുസരിച്ച് ആൻഡലൂസിയ സർക്കാരിൽ നിഷിപ്തമാക്കപ്പെട്ടു.
പ്രകൃതി സംരക്ഷണ പ്രവർത്തനങ്ങളും സേവനങ്ങളും ഭരണവും ആൻഡലൂഷ്യൻ സർക്കാരിലേയ്ക്ക് അങ്ങനെ കൈമാറ്റം ചെയ്യപ്പെട്ടു
ഡോനാനാ നാഷണൽ പാർക്കും, നാച്ചുറൽ പാർക്കും "ഡോണാനയുടെ പ്രകൃതിദത്ത പ്രദേശം" ആയി മാറുകയും ഒരൊറ്റ പ്രദേശമായി നിലനിന്നുകൊണ്ട് പരിസ്ഥിതി സംരക്ഷണത്തിൻറെ വിവിധ തലങ്ങളായി വിഭജിക്കുകയും ചെയ്തു.
നരവംശശാസ്‌ത്രപരവും വംശീയശാസ്ത്രപരവുമായ സ്വഭാവങ്ങൾ പങ്കുവെക്കുന്നതിലാൽ 2008 ൽ ഈ ദേശീയോദ്യാനത്തെ ഫ്രാൻസിലെ റിജീയണൽ നച്ചുറൽ പാർക്ക് കാമർഗ്യൂവിനൊപ്പം ഇരട്ടയായി കണക്കുകൂട്ടിയിരുന്നു.
സ്പാനിഷ് പ്രധാനമന്ത്രിയായിരുന്ന ഫീലീപ് ഗോൺസാലസ് അദ്ദേഹത്തിന്റെ ഭരണ കാലഘട്ടത്തിൽ ഡോണാനയെ തിന്റെ അവധിക്കാല കേന്ദ്രമായി ഉപയോഗിച്ചിരുന്നു.
ഒരു കീഴ്‍വഴക്കമെന്ന നിലയിൽ അദ്ദേഹത്തിന്റെ പിൻഗാമികളായിരുന്ന ജോസ് മരിയ അസ്നാർ, ജോസ് ലൂയിസ് റോഡ്രിഗ്യൂസ് സപാറ്റർ  തുടങ്ങിയവരും അദ്ദേഹത്തിൻറെ പാത പിന്തുടർന്നിരുന്നു.
2010-ൽ പരിസ്ഥിതി മന്ത്രാലയം, 9200 ഹെക്ടർ സ്ഥലം തീരപ്രദേശത്ത് നിന്ന് ദേശീയോദ്യാനത്തിന്റെ സംരക്ഷിക്കാനായി ഒഴിപ്പിച്ചെടുത്തിരുന്നു.
2012 ജൂലായിൽ, യുനെസ്കോ, ഡൊനാന ബയോസ്ഫിയർ റിസർവ് 77,260 ഹെക്ടറിൽ നിന്ന് 255,000 ഹെക്ടറിലേക്ക് വിപുലീകരണത്തിന് അംഗീകാരം നൽകുകയും ജൈവമണ്ഡലപരിപാടിയുടെ മാർഗ്ഗനിർദ്ദേശങ്ങൾ  ജനങ്ങൾ പാലിക്കുന്നുണ്ടെന്ന് ഉറപ്പുവരുത്തുവാൻ നിഷ്കർഷിക്കുകയും ചെയ്തു.
ഇത് ഡൊനാന മേഖലയിൽ വിവിധ മുനിസിപ്പാലിറ്റികളുടെ സാമൂഹ്യ-സാമ്പത്തിക താൽപര്യങ്ങൾ പ്രതിനിധീകരിക്കുന്ന ഒരു പരിവർത്തന മേഖല സൃഷ്ടിച്ചു.
Acebrón Palace ( Palacio del Acebrón ) അവലംബം ↑ ↑ ↑ ↑ A History of WWF
ഡൊണാൾഡ് റസ്സൽ ഐക്കിൻ ഇംഗ്ലീഷ് വിലാസം https://ml.wikipedia.org/wiki/Don_Aickin